Document ID: 32005R1332

KOMISSION ASETUS (EY) N:o 1332/2005,
annettu 9 päivänä elokuuta 2005,
luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta
EUROOPAN YHTEISÖJEN KOMISSIO, JOKA
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 3 kohdan,
sekä katsoo seuraavaa:
(1)
Luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen (jäljempänä ’yleissopimus’) sopimuspuolten konferenssin Bangkokissa (Thaimaassa) lokakuussa 2004 pidetyssä kolmannessatoista kokouksessa tehtiin joitakin muutoksia yleissopimuksen liitteisiin.
(2)
Lajit Orcaella brevirostris, Cacatua sulphurea, Amazona finschi, Pyxis arachnoides ja Chrysalidocarpus decipiens siirrettiin yleissopimuksen liitteestä II liitteeseen I.
(3)
Lajit Haliaeetus leucocephalus, Cattleya trianaei ja Vanda coerulea, lajin Ceratotherium simum simum Swazimaan populaatio (ainoastaan metsästysmuistojen ja elävien eläinten kansainvälisen kaupan sallimiseksi asianmukaisiin ja hyväksyttäviin tarkoituksiin), lajin Crocodylus acutus Kuuban populaatio ja lajin Crocodylus niloticus Namibian populaatio siirrettiin yleissopimuksen liitteestä I liitteeseen II.
(4)
Yleissopimuksen liitteen II luetteloissa lajeihin Loxodonta africana (Namibian ja Etelä-Afrikan populaatio), Euphorbia spp., Orchidaceae, Cistanche deserticolaja Taxus wallichiana liittyviä huomatuksia muutettiin.
(5)
Lajit Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (tällä hetkellä liitteessä III), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana, Aquilaria spp.(lukuun ottamatta lajia A. malaccensis, joka sisältyi jo liitteeseen II), Gyrinops spp. ja Gonystylus spp. (aiemmin liitteessä III) sisällytettiin yleissopimuksen liitteeseen II.
(6)
Laji Agapornis roseicollis poistettiin yleissopimuksen liitteestä II.
(7)
Yleissopimuksen sopimuspuolten konferenssin kolmannentoista kokouksen johdosta lajien Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis ja Rafetus swinhoei Kiinan populaatiot lisättiin Kiinan pyynnöstä yleissopimuksen liitteeseen III.
(8)
Jäsenvaltiot eivät ole esittäneet varaumaa mistään mainituista muutoksista.
(9)
Yleissopimuksen sopimuspuolten konferenssin kolmannessatoista kokouksessa hyväksyttiin myös uudet taksonomiset viitteet, jotka edellyttävät joidenkin yleissopimuksen liitteissä lueteltujen lajien uudelleen nimeämistä ja taksonomista uudelleen järjestämistä.
(10)
Yleissopimuksen liitteisiin I, II ja III tehdyt muutokset edellyttävät vastaavia muutoksia asetuksen (EY) N:o 338/97 liitteen liitteisiin A, B ja C.
(11)
Huolimatta siitä, että laji Haliaeetus leucocephalus siirrettiin yleissopimuksen liitteeseen II, luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY (2) 6 artiklan 1 kohta oikeuttaa sen säilyttämisen asetuksen (EY) N:o 338/97 liitteen liitteessä A.
(12)
Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (3) 12 artiklan 2 kohdan vaatimusten mukaisesti laji Orcaella brevirostris mainitaan jo asetuksen (EY) N:o 338/97 liitteen liitteessä A.
(13)
Lajeja Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum ja T. undulatum - jotka kaikki tällä hetkellä sisältyvät asetuksen (EY) N:o 338/97 liitteen liitteeseen D - ei tuoda yhteisöön siinä määrin, että valvonnan tarve olisi perusteltua. Nämä lajit olisi sen vuoksi poistettava liitteestä D.
(14)
Toisaalta lajia Selaginella lepidophylla, jota tällä hetkellä ei mainita asetuksen (EY) 338/97 liitteen liitteessä A, B, C tai D, tuodaan yhteisöön siinä määrin, että valvonnan tarve on perusteltua. Tämä laji olisi sen vuoksi sisällytettävä asetuksen (EY) N:o 338/97 liitteen liitteeseen D.
(15)
Tällä hetkellä asetuksen (EY) N:o 338/97 liitteen liitteessä D mainitun suvun Harpagophytum spp. kauppa on luonteeltaan sellaista, että sekä kasvinjätteiden että elävien kasvien kaupan vuoksi valvonnan tarve on perusteltua. Tämän suvun mainintaa olisi sen vuoksi muutettava lisäämällä tätä koskeva huomautus.
(16)
Muutosten laajuuden vuoksi ja selvyyden lisäämiseksi on asianmukaista korvata kokonaisuudessaan asetuksen (EY) N:o 338/97 liite.
(17)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 338/97 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä elokuuta 2005.

Labels: 3
20